1. ΝΟΜΟΣ 3345 της 22/27 Ιουν. 1925 Περί Ταμείων Εφέδρων Πολεμιστών Κρήτης Άρθρ.1.-Ιδρύεται εν εκάστω των τεσσάρων Νομών Κρήτης ανά εν Ταμείον εφέδρων πολεμιστών, έχον έδραν, περιφέρειαν και ιδιαιτέραν προσωνυμίαν την του οικείου Νομού. «Εις τας επαρχίας Σητείας και Ιεραπέτρας ιδρύεται επίσης ίδιον Εφεδρικόν Ταμείον εδρεύον εν Σητεία και έχον περιφέρειαν και προσωνυμίαν την των επαρχιών Σητείας και Ιεραπέτρας». Το εντός « » εδάφιον προσετέθη δια του Ν.Δ. 28 Οκτ./4 Νοεμ. 1925. Άρθρ.9.-«1.Έγγραφα, δικόγραφα ή πιστοποιητικά σχετιζόμενα προς ανοιγομένας υπέρ ή κατά των ταμείων δίκας, προς συναπτομένας υπό τούτων δικαιοπραξίας ή πράξεις δηλώσεων, εγγραφαί ή εξαλείψεις υποθηκών ή τέλος άλλαι πάσης φύσεως πράξεις ενεργούμεναι υπ’ αυτών απαλλάσσονται παντός τέλους χαρτοσήμου, οι δε συμβολαιογράφοι και υποθηκοφύλακες διατηρούσι τα εαυτών νόμιμα δικαιώματα εις απόληψιν του προσήκοντος ποσοστού. 2.Τα ταμεία επίσης των πολεμιστών έχοντα δημόσιον προορισμόν είναι απηλλαγμένα ταχυδρομικών τελών εις την μετά πάσης δημοσίας αρχής αλληλογραφίαν ως και του τέλους ταχυδρομικών επιταγών. 3.Τον φόρον καθαράς προσόδου δεν καταβάλλουσι τα ταμεία εφέδρων πολεμιστών. 4.Αι παντός περιεχομένου προς τα ταμεία υποβαλλόμεναι αιτήσεις των δεομένων της αντιλήψεως αυτών υπόκεινται εις τα νόμιμα τέλη μη λαμβανόμεναι εν εναντία περιπτώσει υπ’ όψει». Το εδάφ. 1 του άρθρ. 9 μετερρυθμίσθη ως άνω ως ίδιον άρθρον δια του άρθρ. 2 Ν.Δ. 31 Ιουλ./8 Αυγ. 1926. Δια Δ/τος ορισθήσεται η έναρξις της εφαρμογής του παρόντος Νόμου. Άρθρ.2.-(Κατηργήθη υπό του Νόμ. 5502/1932). Άρθρ.3.-(Αφορά τον σκοπόν των Ταμείων). Άρθρ.4.-Προς τους εφέδρους, αναπήρους ή τραυματίας εξομοιούνται και οι εκ πολεμικών επιχειρήσεων ή ενεργειών του εχθρού δια στρατιωτικούς ή πολιτικούς λόγους καταστάντες ανάπηροι, ή παθόντες εκ νόσου ή τραυμάτων ελλαττούντων ουσιωδώς την προς βιοποριστικήν εργασίαν ικανότητα αυτών. Επιτρέπεται όμως οι έφεδροι της χωροφυλακής τύχωσι της κατά το προηγούμενον άρθρον αντιλήψεως του Ταμείου εφόσον κληθέντες ή παραμείναντες υπό τα όπλα συνεπεία επιστρατεύσεως έπαθον εν τη υπηρεσία ή υπηρέτησαν εις τα τάγματα προκαλύψεως ή εις την εμπόλεμον ζώνην εφ’ ωρισμένον χρόνον κατά τα εν τω καταστατικώ του Ταμείου ειδικώτερον ορισθησόμενα. «Οι έφεδροι πολεμισταί τυγχάνουσι της αντιλήψεως του ταμείου εις την περιφέρειαν του οποίου έχουσι την κατοικίαν αυτών έστω και αν κατάγωνται εξ άλλης περιφερείας. Το εντός « » εδάφιον προσετέθη δια του άρθρ. 1 Ν.Δ. 31 Ιουλ./8 Αυγ. 1926. Άρθρ.5.-Η περιουσία και οι πόροι του Ταμείου αποτελούνται. α)Εκ των 3/5 εξ αδιανεμήτου πάντων των εν τη περιφερεία του οικείου Νομού, κειμένων αγροτικών μοναστηριακών κτημάτων «μετά των εις την εκμετάλλευσιν αυτών χρησίμων κτιρίων», άτινα θεωρούνται απαλλοτριωθέντα αναγκαστικώς υπέρ του Ταμείου κατά τα 3/5 εξ αδιανεμήτου, άμα τη ενάρξει της ισχύος του παρόντος νόμου και μεταβιβάζονται κατά πλήρη κυριότητα εις το Ταμείον άνευ ειδικής περί απαλλοτριώσεως αποφάσεως ή άλλης διαδικασίας. Η εντός « » φράσις προσετέθη δια του άρθρ. 1 Ν.Δ. 31 Ιουλ./8 Αυγ. 1926. β)Εκ της κατά τον αγροτικόν νόμον καταβαλλομένης υπό του Δημοσίου προς τους ιδιοκτήτας προσθέτου προσαυξήσεως 50% επί της εκτιμήσεως της αξίας των απαλλοτριουμένων κτημάτων, ην προσαύξησιν το Δημόσιον καταβάλλει εν προκειμένω άμα τη εκτιμήσει εις το Ταμείον Εφέδρων περιοριζομένης της αποζημιώσεως υπέρ των ιδιοκτητριών Μονών ή Μοναστηριακών Ταμείων εις μόνην την υπόλοιπον κατά τον αγροτικόν νόμον αποζημίωσιν. γ)Εκ των γηπέδων των χρησιμοποιουμένων άλλοτε εν τω Νομώ ως Νεκροταφείων αχρηστευθέντων πλέον, άτινα απαλλοτριούνται κατά τον αυτόν ως άνω τρόπον εξ ολοκλήρου υπέρ του Ταμείου, πλην των Μουσουλμανικών και αναγκαστικώς απαλλοτριωθέντων ήδη υπέρ Δήμων, Κοινοτήτων ή προς κοινωφελή σκοπόν. δ)Εξ εκουσίων εισφορών, δωρεών ή κληροδοτημάτων και ε)Εκ του προϊόντος προσθέτου ποσοστού (ουχί πλέον των 10%) επί του υφισταμένου ήδη εισαγωγικού δασμού ή επί της φορολογίας της καθαράς προσόδου ή επί του φόρου των κληρονομιών, εάν οι πόροι του Ταμείου ήθελον αποδειχθή ανεπαρκείς προς εκπλήρωσιν του προορισμού του. Το πρόσθετον τούτο ποσοστόν δύναται να επιβληθή δια Δ/τος προκαλουμένου υπό του Υπουργικού Συμβουλίου μετά προηγουμένην σύμφωνον γνωμοδότησιν Επιτροπής αποτελουμένης εκ του Νομάρχου ή του προϊσταμένου της Διοικήσεως ως προέδρου του εν τη έδρα του Ταμείου δημάρχου ή προέδρου της Κοινότητος 2 αντιπροσώπων του εν τη αυτή έδρα Εμπορικού Συλλόγου, ενός αντιπροσώπου των Εργατικών Σωματείων και 1 αντιπροσώπου των γεωργικών συνεταιρισμών, προσλαμβανομέ(Μετά την σελ. 326) Σελ. 326,17 ΜΓ-43 Εφεδρικά Ταμεία Κρήτης 17.Γ.η.1 νων δι’ αποφάσεως του Νομάρχου, κατά τα λεπτομερέστερον δια του Δ/τος καθορισθησόμενα. «Εις το Εφεδρικόν Ταμείον Σητείας Ιεραπέτρας περιέρχονται τα τρία πέμπτα εξ αδιανεμήτου πάντων των εν τη περιφερεία των επαρχιών Σητείας-Ιεραπέτρας κειμένων Μοναστηριακών αγροκτημάτων, ως και τα γήπεδα τα χρησιμοποιούμενα άλλως τε ως νεκροταφεία εις τας επαρχίας ταύτας». Η εντός « » παράγραφος προσετέθη δια του Ν.Δ. 28 Οκτ./4 Νοεμ. 1925. Άρθρ.6.-(Κατηργήθη υπό του Νόμ. 5502/1932). Άρθρ.7.-(Αφορά την σύνταξιν Οργανισμού των Ταμείων). Άρθρ.8.-(Κατηργήθη υπό του Νόμ. 5502/1932). 